Hanaukyo Maid Team

er en mangaserie i 14 bind skabt af Morishige 2000 – 2006. Serien har dannet grundlag for to animeserier, en i 15 afsnit udsendt i 2001 og en anden, Hanaukyo Maid Team La Verite, i 12 afsnit udsendt i 2004.

Hverken mangaserien eller animeserien foreligger på dansk. De tre første mangabind er udsendt på engelsk af Studio Ironcat, der imidlertid efterfølgende er lukket. Den anden animeserie, Hanaukyo Maid Team La Verite, er udsendt på dvd med engelsk tale og undertekster i USA.

Plot 
Efter sin mors død drager drengen Taro Hanaukyo til sin morfars hjem. Men morfaren er flyttet til syden men har efterladt Taro sit store palæ og ikke mindst de hundreder af tjenestepiger, der arbejder der. Pigerne er glade for at tjene deres nye herre, som imidlertid nemt bliver hylet ud af den ved kontakt med piger. Men flere af pigerne her dækker over mere end som så, og ikke så få overraskelser venter på Taro gennem serien.

Figurer 
 Taro Hanaukyo (花右京太郎, Hanaukyou Tarou) kaldet Taro-sama – hovedpersonen der arver sin morfars palæ og overenergiske tjenestepiger. Han er 14 år, lille af alder men med et stilfærdigt, venligt og intelligent væsen. Han er en normal person og ser tjenestepigerne som familie og venner og ikke som tjenestefolk. Nærkontakt med dem hyler ham dog ud af den, og i den første animeserie giver det endda deciderede allergiske reaktioner undtagen ved Mariel. Og netop Mariel har han åbenlyst forelsket sig i, men hver gang han vil bringe emnet kærlighed på bane, kommer der noget ivejen.

 Mariel (マリエル, Mariel) – de facto-lederen af tjenestepigerne. Hun er så at sige den perfekte tjenestepige: omsorgsfuld, dannet, ærbar, intelligent og smuk. Det viser sig senere, at hun er resultatet af Project: Blue Silent Bell, et genetisk ingeniørprojekt med det formål at skabe den perfekte tjenestepige for Taro. Dette indgår dog ikke i den første animeserie.

 Ikuyo Suzuki (鈴木イクヨ, Suzuki Ikuyo) – tjenestepige og leder af teknologiafdelingen. Egentlig en lidt svagelig pige der dog troligt gør det i mærkværdige opfindelser, der har en tendens til at eksplodere eller frembringe de mest uventede og besynderlige resultater. Er også en otaku og laver doujinshi.

 Konoe Tsurugi (剣コノヱ , Tsurugi Konoe) – leder af sikkerhedsafdelingen. Hun er en temperamentsfuld fægtemester, der har det med tage sit arbejde lige alvorligt nok. Men egentlig vil hun blot folks bedste, og det smerter hende, hvis hun ikke kan redde Taro fra en given fare. Har et blødt punkt når det kommer til hunde så som Fenris.

 Yashima Sanae (早苗八島 , Sanae Yashima) – Konoes adjudant. En pige med speciale i håndkamp og reprimander ikke mindst når det gælder hendes navn i det Sanae er hendes efternavn og ikke som ellers hyppigst fornavn. Drømmer jævnligt om et forhold til Konoe men bliver konsekvent på pinlig vis bragt tilbage til virkeligheden.

 Cynthia (シンシア＝ランドラヴィジャー, Shinshei Randoravijaa)/ Grace (グレース, Grace) – en tisyneladende lille stille tjenestepige. Det viser sig dog, at hun er et født geni, men at det førte til traumatiske oplevelser i barndommen og en splittet personlighed. Om dagen er hun den stille smilende Cynthia, men om natten er hun den alvorlige overarbejdende Grace og som sådan leder af IT-sikkerhedsafdelingen. Grace er Morishiges yndlingsfigur.

 Lemon ( れもん, Lemon), Marron (まろん, Marron) og Melon (めろん, Melon) – enæggede trillinger der arbejder i afdelingen for personlig pleje. En opgave de tager lidt for bogstaveligt, i det de ikke helt forstår, at Taro faktisk godt kan vaske sig og tisse selv og i øvrigt helst vil være fri for deres omfavnende kærlighed. I den første animeserie hed de Ichigo (いちご) (Strawberry), Ringo (りんご) (Apple), and Sango (さんご) (Maple).

 Fenris (フエンリル, Fuenriru) – En hund som Cynthia finder i et skjult område under palæet, og som bliver en del af husstanden.

 Ryuuka Jihiyou (慈悲王リュウカ, Jihiyou Ryuuka) – det kommende overhoved for en rig familie der er rivaler til Hanaukyo-familien. Hun har høje tanker om sig selv men bliver konsekvent bragt brat ned på jorden igen. Som modstykke til Taros tjenestepiger har hun en mindre hær af butlere.

 Harou Sankoda (三小田春男, Sankoda Harou) – Taros klassekammerat i mangaserien. Har det med være lidt påtrængende og mangler situationsfornemmelse.

 Hokusai Hanaukyo (花右京北斎 , Hanaukyou Hokusai) – Taros morfar der før seriens start drog til sydens strande for at hygge sig med pigerne der og efterlod palæ og tjenestepiger til Taro.

Den første animeserie 
Hanaukyo Maid Team blev første gang omsat til animeserie af m.o.e. med 12 afsnit, der udsendtes første gang 8. april 2001 – 29. juni 2001 med tre efterfølgende OVA-afsnit. Serien var dog ikke egentlig sluttet hermed, men problemer gjorde, at produktionen måtte indstilles.

Serien er baseret på mangaseriens første bind og de første dele af bind 2 og 3 (kapitel 1-11 og 17-19), i det historien om Mariels fortid, kidnapning og redning (kapitel 12-16) og Taros klassekammerat Haruo Sankoda er udeladt. Seriens 15 minutters afsnit følger i øvrigt de tilgrundliggende mangakapitler nogenlunde.

Stemmer 
 Yuki Kaida – Taro Hanaukyo
 Rie Tanaka – Mariel
 Moyu Arishima – Ikuyo Suzuki
 Akiko Hiramatsu – Konoe Tsurugi
 Tomoko Kaneda – Cynthia/Grace
 Rieko Takahashi – Ryuuka Jihiyou
 Jouji Yanami – Hokusai Hanaukyo
 Yukako Hayakawa – Yashima Sanae
 Hazuki Kagawa – Ichigo
 Ema Kogure – Ringo
 Yuki Watanabe – Sango

Afsnit

Hanaukyo Maid Team La Verite 
I 2004 udsendtes en ny animeserie Hanaukyo Maid Team La Verite i 12 afsnit a 25 minutter. I modsætning til sin forgænger inddrager den historien om Mariel samt forskellige historier fra mangaseriens bind 3 og 4, der dog er flyttet frem før historien om Mariel. Derudover er flere historier fra de tidlige kapitler udvidet, og et par nye er føjet til, mens et par andre er udeladt. Endelig er Konoe og Yashima med fra starten.

Den nye serie har de fleste indtalere tilfælles med den første animeserie.

Stemmer 
 Yuki Kaida – Taro Hanaukyo
 Rie Tanaka – Mariel
 Moyu Arishima – Ikuyo Suzuki
 Akiko Hiramatsu – Konoe Tsurugi
 Tomoko Kaneda – Cynthia/Grace
 Rieko Takahashi – Ryuuka Jihiyou
 Jouji Yanami – Hokusai Hanaukyo
 Akeno Watanabe – Yashima Sanae
 Kozue Yoshizumi – Lemon
 Mai Kadowaki – Marron
 Yūya Yoshikawa – Melon

Afsnit

Musik 
Den første animeserie
 Intro: Hanaukyo Meido-tai no Uta (花右京メイド隊の歌) af Rie Tanaka, Moyu Arishima, Tomoko Kaneda og Akiko Hiramatsu (som Hanaukyo Maid Team) 
 Slut: Sanshoku no Himitsu (三色の秘密; Secret of the Three Colors) af Ema Kogure (som Ringo), Hazuki Kagawa (som Ichigo) og Yuki Watanabe (som Sango) 
 Slut (OVA-afsnittene 13-15): Zankai no Jikan af Hanaukyo Maid Team

Hanaukyo Maid Team La Verite 
 Intro: Voice of Heart af Rie Tanaka (som Mariel) 
 Slut: Osewashimasu! (You Take Care of Yourself!) af Kozue Yoshizumi (som Lemon), Mai Kadowaki (som Marron) og Yuuya Yoshikawa (som Melon)

Eksterne henvisninger 
 Den første animeserie på AnimeNfo.com
 Hanaukyo Maid Team La Verite på AnimeNfo.com
 Officiel hjemmeside for Hanaukyo Maid Team La Verite